Ego Hugo, Burgundię dux et Albonii comes, universis presens scriptum legentibus, notum esse volo quod in perpetuum per elemosinam donavi canonicis Beatę Marię Belnensis ecclesię tertiam partem decimę de Labergement, quam habebat magister Hugo, capellanus meus, ejusdem ecclesię canonicus. Et ut factum meum de cetero firmum et illibatum habeatur, presentem cartam impressione sigilli mei roborari precepi. Actum est hoc incarnationis Dominice anno millesimo centesimo nonagesimo, mense junio, die festi Gervasii et Prothasii.